प्रेस विज्ञप्ती

अगस्त ८, २०१८। आज माननीय अर्थमन्त्री डा. युवराज खतिवडाले विश्व बैंकको मुख्यालयमा नेपालका विकास आवस्यकता स‌वाेधन गर्न विश्व बैंक र नेपाली राजदुतावास द्धारा आयोजित नेपाल दिवस कार्यक्रमलाइ प्रमुख अतिथिको रुपमा सम्बोधन गर्नुभयो । उक्त कार्यक्रममा विश्व बैंक, अन्तर्राष्ट्रिय वित्त निगम, वहुपक्षीय लगानी प्रत्याभूती स‌स्थाका उपाध्यक्षहरू, विश्व बैंकका नेपाल हेर्ने कार्यकारी निर्देशक लगायत नेपालका अन्य विकास साझेदारहरूको उपस्थिती थियो ।

कार्यक्रमलाइ सम्बोधन गर्दै माननीय अर्थमन्त्रीले नेपालको संविधानले अंगीकार गरेको जनताका अधिकारहरूलाइ सुनिश्चित गर्न सरकार प्रतिबद्द रहेको वताउनु भयो । संघीयता कार्यान्वयन र पुर्वाधार विकासकोलागि विश्व बैंक लगायत विकास साझेदारहरूबाट उच्च स्तरको सहयोगको आवश्यकता रहेको बताउनु भयो । नेपालमा अहिले विकास र संमृद्धिको लागि उत्साहजनक वातावरण रहेकोले सरकार, निजी क्षेत्र, सहकारी क्षेत्र, सामुदायिक संस्थाहरू, गैर सरकारी संध संस्था तथा विकास साझेदारहरु मिलेर अगाडि बढ्ने कुरा बताउनु भयो । उहाँले संघीयताको कार्यान्वयन गर्न थप श्रोतको आवश्यकता रहेको र प्रदेश, स्थानीय तहमा स‌विधान प्रदत्त अधिकार उपयोग गर्न सक्षम वनाउन क्षमता अभिवृद्घी आवस्यक रहेको बताउनु भयो । नेपालको समिष्टगत आर्थिक सूचकाँकहरू अनुकुल रहेको, लगानीको वातावरणमा सुधार भएको, करका प्रावधानहरू प्रतिस्पर्धी रहेको, युवाहरूको जनसंख्याको बाहुल्यता रहेको, थप पूर्वाधार निर्माणमा सरकार प्रतिबध्द रहेकोले निजी क्षेत्रले लगानी गर्न उपयुक्त वातावरण वनेको बताउनु भयो । कार्यक्रममा विश्व बैंकका विभिन्न विभागहरूमा कार्यरत विषय विज्ञहरू र नेपालका अन्य विकास साझेदारहरूले विभिन्न जिज्ञासाहरू राखेका थिए । माननीय अर्थ मन्त्रीले ती प्रश्नहरूको उत्तर दिदै प्रदेश र स्थानीय सरकारको क्षमता अभिवृद्धी अत्यावस्यक रहेको, व्यापार घाटा कम गर्न आन्तरिक उत्पादनमा जोड दिदै निर्यात प्रबद्धन गरिने कुरा बताउनु भयो । सुशासन र भ्रष्टाचार नियन्त्रण सरकारको प्राथमिकता रहेको समेत बताउनु भयो ।

साथै अर्थमन्त्रालय अन्तर्राष्ट्रिय आर्थिक सहायता समन्वय महाशाखाका प्रमुख श्रीकृष्ण नेपालले नेपालमा सेवा प्रवाह, सार्वजनिक वित्तीय व्यवस्थापनका क्षेत्रमा भएका सुधार र विकास वित्तको थप आवस्यकताबारे प्रस्तुतीकरण गर्नु भएको थियो । बैंकको बोर्डबाट पारित भएको विकासको साझेदारी ढाँचालाइ कसरी कार्यान्वयनमा ल्याउने भन्ने विषयमा माननीय अर्थमन्त्रीको उपस्थितिमा विश्व बैंकका विभिन्न विभागहरूले आजै प्रस्तुतीकरणा गरेका थिए । नेपाल दिवसमा सहभागी विकास साझेदार तथा अन्य अपस्थित महानुभावहरुलाइ महामहिम राजदुत डा अर्जुन कुमार कार्कीले नेपाल सरकारको तर्फवाट धन्यवाद ज्ञापन गर्नु भएको थियो ।

नेपाल दिवसको अन्तमा विश्व बैंक र नेपाली राजदुतावासको संयुक्त आयोजनामा बैंकको मुख्यालयमा नेपाल सम्बन्धी सांस्कृतिक कार्यक्रम आयोजना गरिएको थियो । सो समारोहमा विश्व बैंक समूहका उच्च पदाधिकारीहरू, विश्व बैंक समूहमा कार्यरत नेपाली कर्मचारी, नेपाल समेत हेर्ने कार्यकारी निर्देशक तथा वहाँको कार्यालयमा काम गर्ने कर्मचारी र राजदुतावासका कर्मचारीहरू तथा अन्य नेपालीहरुको समेत उपस्थिति थियो ।

नेपाली राजदुतावास

वासिङ्टन डि. सि., अमेरिका ।

मिति २०७५ श्रावण २४ (अगस्त ८, २०१८)